המערכת החיסונית
המערכת החיסונית היא למעשה מכלול שלם בגוף המורכב מאיברים שונים, תאים ומולקולות רבות בגוף שהתפתחו במטרה להגן על גופנו מפלישה של גורמים שעלולים להזיק לגוף; כמו: חיידקים, נגיפים, רעלנים, פטריות וטפילים שונים. 

המערכת החיסונית היא מערכת חכמה ומורכבת מאוד, היא מסוגלת להבחין בין מולקולות ותאים השייכים לגוף עצמו לבין מולקולות ותאים ממקור זר, באופן אשר מבטיח כי התגובה החיסונית תופעל אך ורק כנגד גורמים שהינם זרים לגוף. אבחנה זו היא למעשה מנגנון חיוני שתפקידו למנוע גרימת נזק עצמי לגוף. אך כמו בכל מערכת /עובדת טוב, גם בה עלולות להתגלות תקלות. כאשר קיים פגם או ליקוי כלשהו במנגנון הסבילות החיסונית עלולות להתפתח מחלות אוטואימוניות, הכוונה היא למחלות בהן המערכת החיסונית תוקפת מרכיבים עצמיים של הגוף; לדוגמא: אלרגיה, זאבת, תסמונת התשישות הכרונית, פיברומלרגיה ועוד.

הזיכרון החיסוני
אחד ממאפייניה הבולטים והחשובים של מערכת החיסון, לצד יכולתה לזהות במדויק מספר עצום של פתוגנים, הוא הזיכרון החיסוני. חשיפה של מערכת החיסון לגורם זר או לפתוגן עימו היא התמודדה בעבר, מעוררת תגובת זיכרון, המתאפיינת במהירות גבוהה יותר ובעוצמה חזקה יותר. תגובת הזיכרון מאפשרת למערכת החיסון לפעול ביתר נמרצות כנגד הגורם החיצוני שאינו שייך לגוף, לסלקו ביעילות ולמנוע התפתחות מחלה.

חיסון מולד או נרכש?!
אכן המערכת החיסונית היא גם מולדת וגם נרכשת; המערכת החיסונית נחלקת לשתי מערכות משנה: המולדת, המכונה גם חיסון מולד או חסינות מולדת והנרכשת, המכונה גם חיסון נרכש . שתי המערכות שונות זו מזו במהותן, אך הן שלובות זו בזו ופועלות בשיתוף פעולה ובתיאום. כל אחת משתי המערכות מפעילה מנגנונים שונים אשר מעוררים, מגבירים ומייעלים את התגובה של המערכת השנייה. יתרה מכך, שתי המערכות תלויות זו בזו: רכיבים שונים של המערכת החיסונית המולדת נחוצים לצורך תפקודה היעיל של המערכת החיסונית הנרכשת, ולהיפך. שילוב זה בין שתי המערכות מאפשר הגנה מיטבית לגוף מפני גורמים חיצוניים.
למעשה המערכת החיסונית המולדת מהווה את קו ההגנה הראשון של הגוף מפני גורמים חיצוניים, מרגע החשיפה לאנטיגן (אנטיגן הוא חלבון כחומר זר על - ידי המערכת החיסונית, שמייצרת את הנוגדן המתאים כדי להלחם בו) ועד שהמערכת החיסונית הנרכשת נכנסת לפעולה. מנגנוני ההגנה הבלתי-ספציפיים של המערכת המולדת מצליחים, בדרך כלל, לסלק בכוחות עצמם את הפולשים הזרים. מנגנוני החיסון הנרכש נחוצים לייעול התגובה החיסונית, בפרט כאשר מנגנוני ההגנה המולדים אינם יעילים מספיק, או כאשר הגוף הזר מצליח לחמוק מהם. כמו כן דרושה המערכת החיסונית הנרכשת לצורך יצירת זיכרון חיסוני.
מערכת החיסון הנרכשת מייצרת אף היא מסרים אשר מעוררים ומגבירים את יעילות התגובה המולדת. 


הרפואה הסינית ומערכת החיסון
לפי הרפואה הסינית קיימת מערכת של 12 מרדיאנים, שדרכם זורמת אנרגיית הגוף. כאשר מערכת המרידיאנים מאוזנת קיימת בגוף ובנפש בריאות טובה. 
במקרים רבים של בעיות כרוניות שונות קיימת הפרעה בזרימת אנרגיית הגוף במרידאנים, מה שגורם לירידה בתפקוד של המערכת החיסונית, המושפעת ממצבו הכללי של הגוף ומאיכות זרימת הצ'י בו. יתכן גם מצב הפוך, בו יכולה מערכת חיסונית חלשה להפריע לזרימה בריאה וטובה במרידיאנים ולהחמרה של מצבים שונים בגוף כולו. 
על המרידיאנים השונים ישנן נקודות המחזקות את המערכת החיסונית ישירות ויכולות להאיץ כל תהליך החלמה הטיפול הוא מניעתי עוד בטרם נחשף האדם לבקטריה או וירוס. 
כאשר מערכת החיסון לא מאוזנת נהיה חשופים לגורמים פתוגנים חיצונים. מבחינה זו אין הפרדה ברפואה הסינית המסורתית בין בקטריה או וירוס, התקררות פשוטה מתוארת כחדירת רוח קור או רוח חום לגוף והטיפול יתרכז בהוצאת הפתוגן אל מחוץ לגוף על ידי שימוש בנקודות הגורמות להזעה, לקירור או לחימום.
בנוסף קיימים גם טיפולי מגע, כגון שיאצו ורפלקסולוגיה שישלימו את העבודה על המרידיאנים ("מסלולי האנרגיה") של הגוף. טיפולים אלו לדבריו, מיועדים להקל על הנשימה, להפחית גודש בסינוסים ולשפר את ההרגשה הכללית.
בשלב השפעת הראשוני כדאי מאוד לנסות לעזור לגוף באמצעות הרפואה המשלימה, ובמידת הצורך ורק לפי הוראת רופא להשתמש באנטיביוטיקה. אפשר גם לערב את רופא המשפחה בשיקולים כבר מהשלב הראשון. 
לפעמים נדמה כי לסימפטומים שונים של מטופלים אין קשר למערכת החיסונית, אך טיפול ברפואה המשלימה המופנה לחיזוק המערכת החיסונית יכול להיות חלק משמעותי מהטיפול ולזרז את החלמת האדם.

תזונה ומערכת החיסון
נושא התזונה חשוב ומשמעותי. 
()חשוב להעשיר את התזונה בפירות טריים, כיוון שהם עשירים ברכיבים מחזקי מערכת החיסון; כגון: נוגדי חמצון, ויטמינים ומינרלים. 
()גם ירקות מבושלים, העשירים בסיבים תזונתיים, בייחוד אלה בעלי הצבע החזק יותר, יועילו מאוד למערכת החיסונית ולמערכת העיכול בכלל. אני אישית ממליצה תמיד לכל מטופלי על ירקות שורשיים העשירים ברכיבים תזונתיים כויטמינים ומינרלים, וגם בגלל הקשר הסיני שלהם לחיזוק מערכת העיכול. לפי הרפואה הסינית מערכת העיכול קשורה לאלמנט האדמה, והאנרגיה שלה מתחזקת על- ידי אכילת ירקות שורשיים בעיר, מבשלים או חיים.
()ככלל רצוי להימנע בשלב זה ממזונות מעובדים המכילים רכיבים משמרים וצבעי מאכל לא טבעיים. מוצרי מזון אלו עלולים לעודד גורמי מחלה להתפרץ. למוצרים אלו בדרך כלל ערך תזונתי מאוד נמוך, כתוצאה מהוצאה של הרכיבים האורגנים החיוניים על מנת לאפשר למוצר חיי מדף ארוכים יותר, אך לעומת זאת ערך קלורי גבוה מאוד, בגלל תוספת השומן והקמח בהם. 
()מוצרי חלב בצריכה מוגברת עלולים לגרום להיווצרות ליחה ונזלת אלרגית בתינוקות או מבוגרים. כיום ידוע על יותר ויותר אנשים שמפתחים אלרגיה לחלב פרה. כיום ישנם תחליפי חלב רבים, כגון חלב עיזים לדוגמא, אשר לרוב לא גורמים לתופעות אלה. 

תוספי מזון וויטמינים
()צריכת ויטמין C חיונית לחיזוק המערכת החיסונית, בגלל שהוויטמין C הוא בעל פעילות אנטי ויראלית ואנטי בקטריאלית. ויטמין C משפר גם את פעילות תאי הדם הלבנים, מגביר ייצור נוגדנים, שומר על שלמות רקמות החיבור ומונע התפשטות זיהומים. חשוב לדעת כי ויטמין C מסיס במים, ועודפים ממנו בגוף ישטפו החוצה על - ידי שיתון. ויטמין C נמצא בפירות הדר, פלפלים, ירקות כתומים ועוד.
()חסר באבץ עלול לפגוע בפעילות מערכת החיסון. אבץ נמצא באופן טבעי באגוזים ושקדים, אך רצוי לצרוך אותם לא קלויים וללא תוספת מלח, כדי לא לאבד את השומן הטבעי המועיל שבהם.
()מחקרים מראים כי חסר בוויטמין B6 עלול להוביל לפגיעה קשה בתפקוד מערכת החיסון ולירידה בייצור נוגדנים. צריכת בטא קרוטן (שמצוי במידה רבה בירקות הכתומים) מגבירה את פעילות וחיזוק מערכת החיסון, ובכך מחזקת את התנגדות הגוף לפולשים, נגיפים או מזיקים אחרים.
()רמת ברזל נאותה בגוף חיונית לשמירה על תפקוד תקין של מערכת החיסון. חסר ברזל עלול לפגום בתנגודת הגוף למחלות. האסטרגלוס, צמח סיני עתיק הידוע ביכולתו המופלאה להגביר את פעילותם של מנגנוני חיסון רבים בגוף, יעיל מאוד במצב זה. השימוש הרב הנעשה בו הוא במניעת שפעת וזיהומים אחרים של מערכת הנשימה. לאסטרגלוס השפעה אנטי-ויראלית חזקה, והוא ידוע ביכולת השיקום של מערכת החיסון. האסטרגלוס בטוח לשימוש לטווח ארוך.


בברכת בריאות טובה,
אורלי אברהם 

מטפלת ברפואה סינית בשילוב עם רפלקסולוגיה. 
מעבירה הרצאות בנושאי רפואה משלימה.
